title: A Bizottság 1161/2012/EU végrehajtási rendelete ( 2012. december 7. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a fenbendazol nevű anyag tekintetében történő módosításáról  EGT-vonatkozású szöveg

text:
               8.12.2012

               HU

               Az Európai Unió Hivatalos Lapja

               L 336/14

         A BIZOTTSÁG 1161/2012/EU VÉGREHAJTÁSI RENDELETE
   (2012. december 7.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a fenbendazol nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 17. cikkével összefüggésben értelmezett 14. cikkére,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt hatóanyagok maximális maradékanyag-határértékeit (a továbbiakban: MRL) a 470/2009/EK rendelet alapján kell megállapítani.

               (2)

               A farmakológiai hatóanyagokat és az állati eredetű élelmiszerekre vonatkozó maximális maradékanyag-határértékeik szerinti osztályozásukat a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) melléklete tartalmazza.

               (3)

               A fenbendazol valamennyi kérődző izom-, zsír-, máj- és veseszövetei, valamint teje vonatkozásában, továbbá a sertésfélék és lófélék izom-, zsír-, máj- és veseszövetei vonatkozásában engedélyezett anyagként már szerepel a 37/2010/EU rendelet mellékletének 1. táblázatában.

               (4)

               Az Európai Gyógyszerügynökséghez arra irányuló kérelem érkezett, hogy a fenbendazol meglévő bejegyzését terjesszék ki a házityúkra is.

               (5)

               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében. Az állatgyógyászati készítmények bizottsága (CVMP) a kérődzőkben, sertésfélékben és lófélékben előforduló fenbendazolra vonatkozó MRL-ek extrapolálását javasolta az uszonyos halak kivételével valamennyi élelmiszer-termelő faj izom-, zsír-, máj- és veseszöveteire, valamint tejére és tojásaira.

               (6)

               A 37/2010/EU rendelet mellékletének 1. táblázatában a fenbendazolra vonatkozó bejegyzést ezért módosítani kell oly módon, hogy az az uszonyos halak kivételével valamennyi élelmiszer-termelő fajra és a tojás célszövetre is vonatkozzon.

               (7)

               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.

               (8)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. február 6-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 7-én.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  HL L 15., 2010.1.20., 1. o.

      MELLÉKLET
      A 37/2010/EU rendelet mellékletének 1. táblázatában a fenbendazolra vonatkozó bejegyzés helyébe az alábbi bejegyzés lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Fenbendazol

                     Az oxfendazol-szulfonná oxidálható, extrahálható maradékanyagok összege

                     Élelmiszer-előállítás céljából tartott valamennyi faj, az uszonyos halak kivételével

                     50 μg/kg

                     Izom

                     Sertésfélék és baromfi esetében a zsírra vonatkozó maximális maradékanyag-határérték »természetes arányban jelen levő bőrre és zsírra« értendő.

                     Paraziták elleni hatóanyagok/Endoparaziták elleni hatóanyagok”

                     50 μg/kg

                     Zsír

                     500 μg/kg

                     Máj

                     50 μg/kg

                     Vese

                     10 μg/kg

                     Tej

                     1 300 μg/kg

                     Tojás


title: A Bizottság 357/2012/EU végrehajtási rendelete ( 2012. április 24. ) az olívaolajra vonatkozó forgalmazási előírásokról szóló 29/2012/EU végrehajtási rendelet módosításáról

text:
               25.4.2012

               HU

               Az Európai Unió Hivatalos Lapja

               L 113/5

         A BIZOTTSÁG 357/2012/EU VÉGREHAJTÁSI RENDELETE
   (2012. április 24.)
   az olívaolajra vonatkozó forgalmazási előírásokról szóló 29/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 113. cikke (1) bekezdésének a) pontjára és 121. cikke első bekezdésének a) pontjára, összefüggésben 4. cikkével,
   mivel:

               (1)

               Az olívaolajra vonatkozó forgalmazási előírásokról szóló, 2012. január 13-i 29/2012/EU bizottsági végrehajtási rendeletben (2) – vagyis az 1019/2012/EK bizottsági rendelet (3) kodifikált szövegében – az 1019/2002/EK rendelet 4. cikke alapján az eredetmegjelölések esetében alkalmazandó, a Közösségre való utalások helyén az Unióra való utalások szerepelnek. A 29/2012/EU végrehajtási rendelet 12. cikkének (2) bekezdése értelmében azok a termékek, amelyeket 2012. július 1-je előtt jogszerűen gyártottak és címkéztek az Európai Unióban, illetve jogszerűen hoztak be az Európai Unióba és bocsátottak szabad forgalomba, a készletek kimerüléséig forgalomba hozhatók. Egyfelől ez az átmeneti időszak túl rövidnek bizonyult, másfelől pedig az említett rendelkezésben szereplő „jogszerűen” kifejezés zavart kelt az 1019/2002/EK rendelet és a 29/2012/EU végrehajtási rendelet alkalmazása közötti átmenetet illetően.

               (2)

               Annak érdekében, hogy a Közösségre való utalást tartalmazó címkék hosszabb ideig maradhassanak használatban, úgy kell rendelkezni, hogy azok a termékek, amelyeket 2013. január 1-je előtt, az 1019/2002/EK rendelettel összhangban gyártottak és címkéztek az Európai Unióban, illetőleg hoztak be az Európai Unióba és bocsátottak szabad forgalomba, a készletek kimerüléséig forgalomba hozhatók.

               (3)

               Ezért a 29/2012/EU végrehajtási rendeletet ennek megfelelően módosítani kell.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 29/2012/EU végrehajtási rendelet 12. cikkének (2) bekezdése helyébe a következő rendelkezés lép:

      „(2)   Azok a termékek, amelyeket 2013. január 1-je előtt, az 1019/2002/EK rendelettel összhangban gyártottak és címkéztek az Európai Unióban, illetőleg hoztak be az Európai Unióba és bocsátottak szabad forgalomba, a készletek kimerüléséig forgalomba hozhatók.”

   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 24-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 12., 2012.1.14., 14. o.

      (3)  HL L 155., 2002.6.14., 27. o.


title: A Bizottság 394/2012/EU végrehajtási rendelete ( 2012. május 8. ) a kvótán felül előállított cukor és izoglükóz kivitelére a 2012/2013-as gazdasági év végéig alkalmazandó mennyiségi korlátozás megállapításáról

text:
               9.5.2012

               HU

               Az Európai Unió Hivatalos Lapja

               L 123/30

         A BIZOTTSÁG 394/2012/EU VÉGREHAJTÁSI RENDELETE
   (2012. május 8.)
   a kvótán felül előállított cukor és izoglükóz kivitelére a 2012/2013-as gazdasági év végéig alkalmazandó mennyiségi korlátozás megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 61. cikke első bekezdésének d) pontjára, összefüggésben 4. cikkével,
   mivel:

               (1)

               Az 1234/2007/EK rendelet 61. cikke első bekezdésének d) pontja szerint azt a cukor- vagy izoglükóz-mennyiséget, amelyet a rendelet 56. cikkében említett kvótán felül állítottak elő, csak a megállapítandó mennyiségi korlátozáson belül lehet exportálni.

               (2)

               A 951/2006/EK bizottsági rendelet (2) megállapítja a kvótán felüli kivitelre vonatkozó részletes végrehajtási szabályokat, különösen a kiviteli engedélyek kiadása tekintetében. A mennyiségi korlátozást azonban – tekintetbe véve az exportpiaci lehetőségeket – gazdasági évenként kell megállapítani.

               (3)

               Az Unióból való kivitel jelentős szerepet játszik egyes európai uniós cukor- és izoglükóz-termelők gazdasági tevékenységében, és e termelők hagyományos piacokkal rendelkeznek az Unión kívül. A cukor és izoglükóz e piacokra történő kivitele export-visszatérítések nyújtása nélkül is gazdaságilag kifizetődő lehet. E célból a kvótán felül előállított cukor és izoglükóz kivitelére mennyiségi korlátozást kell megállapítani, hogy az érintett európai uniós termelők tovább folytathassák hagyományos piacaik ellátását.

               (4)

               A becslések szerint a 2012/2013-as gazdasági év tekintetében a kvótán felül előállított cukor kivitelére vonatkozó mennyiségi korlátozásnak 650 000 tonnában (fehércukor-egyenérték), a kvótán felül előállított izoglükóz kivitelére vonatkozó mennyiségi korlátozásnak pedig 70 000 tonnában (szárazanyag) történő kezdeti megállapítása megfelel a piaci igényeknek.

               (5)

               A versenyképesség szempontjából jelenleg különösen előnyös helyzetben van az Unióból egyes közeli rendeltetési helyekre és az európai uniós termékek behozatalát kedvezményes elbánásban részesítő harmadik országokba irányuló cukorkivitel. A szabálytalanságok elleni fellépésre irányuló kölcsönös segítségnyújtás megfelelő eszközeinek hiányában, valamint a kvótán felül előállított cukormennyiségnek az Unióba történő újrabehozatalával vagy újrabevezetésével kapcsolatos csalás kockázatának csökkentése és mindennemű visszaélés megelőzése érdekében egyes közeli rendeltetési helyeket ki kell zárni a jogosult rendeltetési helyek közül.

               (6)

               Tekintettel arra, hogy a becslések szerint az izoglükózzal kapcsolatos esetleges csalások kockázata – a termék jellegéből adódóan – kisebb, a kvótán felül előállított izoglükóz-mennyiség kivitelére jogosult rendeltetési helyek körét nem szükséges korlátozni.

               (7)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A kvótán felül előállított cukor kivitelére alkalmazandó mennyiségi korlátozás megállapítása
   (1)   A 2012. október 1-jétől2013. szeptember 30-ig tartó 2012/2013-as gazdasági évre vonatkozóan az 1234/2007/EK rendelet 61. cikke első bekezdésének d) pontjában említett mennyiségi korlátozás a 1701 99 KN-kód alá tartozó, kvótán felül előállított fehér cukor visszatérítés nélküli kivitele tekintetében 650 000 tonna.
   (2)   Az (1) bekezdésben meghatározott mennyiségi korlátozáson belül valamennyi rendeltetési helyre szabad exportálni, kivéve az alábbiakat:

               a)

               harmadik országok: Andorra, Liechtenstein, az Apostoli Szentszék (Vatikánvárosi Állam), San Marino, Horvátország, Bosznia-Hercegovina, Szerbia (3), Montenegró, Albánia, valamint Macedónia Volt Jugoszláv Köztársaság;

               b)

               a tagállamok közösségi vámterületen kívül eső területei: a Feröer szigetek, Grönland, Helgoland, Ceuta, Melilla, Livigno és Campione d’Italia települések, valamint a Ciprusi Köztársaság azon területei, amelyek fölött a Ciprusi Köztársaság kormánya nem gyakorol tényleges ellenőrzést;

               c)

               olyan európai területek, amelyek külkapcsolataiért valamely tagállam felel, de nem tartoznak a Közösség vámterületéhez: Gibraltár.

         2. cikk
   A kvótán felül előállított izoglükóz kivitelére alkalmazandó mennyiségi korlátozás megállapítása
   (1)   A 2012. október 1-jétől2013. szeptember 30-ig tartó 2012/2013-as gazdasági évre vonatkozóan az 1234/2007/EK rendelet 61. cikke első bekezdésének d) pontjában említett mennyiségi korlátozás a 1702 40 10, a 1702 60 10 és a 1702 90 30 KN-kód alá tartozó, kvótán felül előállított izoglükóz visszatérítés nélküli kivitele tekintetében 70 000 tonna, szárazanyagban kifejezve.
   (2)   Az (1) bekezdésben említett termékek kivitele csak akkor megengedett, ha azok megfelelnek a 951/2006/EK rendelet 4. cikkében foglalt feltételeknek.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2012. október 1-jétől kell alkalmazni.
   Ez a rendelet 2013. szeptember 30-án hatályát veszti.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 8-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  Beleértve Koszovót, az ENSZ Biztonsági Tanácsának 1999. június 10-i 1244. határozatában foglalt meghatározás szerint.


title: A Bizottság (EU) 2015/11 végrehajtási rendelete ( 2015. január 6. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kranjska klobasa [OFJ])

text:
               7.1.2015

               HU

               Az Európai Unió Hivatalos Lapja

               L 3/37

         A BIZOTTSÁG (EU) 2015/11 VÉGREHAJTÁSI RENDELETE
   (2015. január 6.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kranjska klobasa [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (2) bekezdésére, valamint 52. cikke (3) bekezdésének b) pontjára,
   mivel:

               (1)

               2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta az 510/2006/EK tanácsi rendeletet (2).

               (2)

               Az 510/2006/EK rendelet 6. cikke (2) bekezdése első albekezdésének megfelelően az Európai Unió Hivatalos Lapjában közzétételre került Szlovéniának a „Kranjska klobasa” elnevezés bejegyzésére irányuló kérelme (3).

               (3)

               Az 510/2006/EK rendelet 7. cikke (1) bekezdésének megfelelően (4) a bejegyzés ellen kifogással élt Németország 2012. július 3-án, Horvátország 2012. augusztus 16-án és Ausztria 2012. augusztus 17-én. A kifogások elfogadhatóknak bizonyultak.

               (4)

               2012. október 24-én kelt levelében a Bizottság felkérte az érdekelteket az ahhoz szükséges konzultációk lefolytatására, hogy hat hónapon belül megállapodjanak egymás között saját belső eljárásaiknak megfelelően.

               (5)

               Szlovénia Németországgal, illetve Ausztriával megállapodásra jutott. Horvátországgal azonban nem sikerült megállapodnia.

               (6)

               Mivel az előírt határidőig Szlovénia és Horvátország között nem jött létre megegyezés, a Bizottságnak az 1151/2012/EU rendelet 52. cikke (3) bekezdésének b) pontjában előírt eljárás alapján határozatot kell hoznia.

               (7)

               Ami az 510/2006/EK rendelet 2. cikke (1) bekezdése b) pontjának való, a földrajzi terület meghatározása kapcsán vélelmezett meg nem felelést illeti – ezt a rendelkezést azóta az 1151/2012/EU rendelet 5. cikkének (2) bekezdése váltotta fel –, vagyis hogy a termék nem egy adott földrajzi helyről, régióból vagy országból származik, illetve e tekintetben megtévesztheti a fogyasztót, a Bizottság nem állapított meg szabálytalanságot. Arra is történt hivatkozás, hogy egy ország nevének használata csak kivételes esetben engedélyezhető, ám a „Kranjska” kifejezés nem egy ország, hanem egy (történelmi) régió nevére utal. Az 1151/2012/EU rendelet pedig nem is rendelkezik arról, hogy egy országnév csak kivételes esetben volna használható oltalom alatt álló földrajzi jelzés esetében. Ami azt a kifogást illeti, hogy a földrajzi terület nem rendelkezik az azt a vele szomszédos területektől megkülönböztető természetes jellemzőkkel, ezt a feltételt nem szükséges vizsgálni, mert az 1151/2012/EU rendelet ilyet nem követel meg.

               (8)

               A „Krainer”, „Käsekrainer”, „Schweinskrainer”, „Osterkrainer” és „Bauernkrainer”, valamint „Kranjska” és „Kranjska kobasica” kifejezések német, illetve horvát nyelven igen hasonló kolbászok nevei, melyek történelmi eredete közös, nevezetesen a „Kranjska” (Krajna) régióra utalnak, amely ma már közigazgatási egységként nem létezik. Mivel a nevek eredete közös és a termékek külleme igen hasonló, a „Kranjska klobasa” elnevezés bejegyzése és az 1151/2012/EU rendelet 13. cikkében, különösen annak (1) bekezdése b) pontjában előírt oltalom alkalmazása ahhoz vezetne, hogy a termékleírásnak nem megfelelő kolbászokat gyártó termelők nem használhatnák tovább a „Krainer”, „Käsekrainer”, „Schweinskrainer”, „Osterkrainer” és „Bauernkrainer”, valamint „Kranjska” és „Kranjska kobasica” kifejezéseket.

               (9)

               Azonban bizonyított, hogy a „Kranjska klobasa”-éval egyező eredetű termékek esetében a „Krainer”, „Käsekrainer”, „Schweinskrainer”, „Osterkrainer”, „Bauernkrainer”, valamint „Kranjska” és „Kranjska kobasica” megnevezések használata sohasem irányult a bejegyzett elnevezés hírnevének kihasználására, és nem tévesztette, de nem is téveszthette meg a fogyasztókat a termék tényleges származását illetően. Valójában ezeket az elnevezéseket legalább 25 éven keresztül jogszerűen, folyamatosan és jóhiszeműen használták a „Kranjska klobasa” bejegyzése iránti kérelem Bizottsághoz való beérkezését megelőzően.

               (10)

               Megjegyzendő, hogy a német nyelvben az utóbbi kétszáz évben bekövetkezett változások miatt a „Krainer” név és a vele képzett szóösszetételek mára elvesztették a Carniola (Krajna) földrajzi régióra utaló jelentésüket. Ezt az is megerősíti, hogy a Németországgal, illetve Ausztriával elért megállapodásokban Szlovénia elismerte, hogy a „Krainer”, „Käsekrainer”, „Schweinskrainer”, „Osterkrainer” és „Bauernkrainer” elnevezések használata nem él vissza a „Kranjska klobasa” névvel.

               (11)

               Az ismertetett okokból a méltányosság és a hagyományos névhasználat elismerése érdekében, függetlenül attól, hogy a „Krainer”, „Käsekrainer”, „Schweinskrainer”, „Osterkrainer”, „Bauernkrainer”, valamint „Kranjska” és „Kranjska kobasica” elnevezések köznevesültek-e az 1151/2012/EU rendelet 41. cikke értelmében, időbeni korlátozás nélkül lehetővé kell tenni a „Krainer”, „Käsekrainer”, „Schweinskrainer”, „Osterkrainer” és „Bauernkrainer” kifejezések szabad használatát az Unió jogrendjében alkalmazandó elvek és szabályok betartása mellett, a „Kranjska” és a „Kranjska kobasica” kifejezés használatát pedig az 1151/2012/EU rendelet 15. cikke (2) bekezdésének megfelelő maximális átmeneti időszakra kell engedélyezni.

               (12)

               Az 1151/2012/EU rendelet 6. cikkének (1) bekezdése tiltja a köznevesült kifejezések bejegyzését. A kifogások szerint az osztrák, a horvát és a német fogyasztók a piaci viszonylatban használt „Krainer” és „Krainer Wurst” illetve a „Kranjska” és „Kranjska kobasica” neveket nem hozzák összefüggésbe semmilyen származással. Jóllehet a kifogási nyilatkozatok hivatkoztak a „Krainer” és „Krainer Wurst” illetve a „Kranjska” és „Kranjska kobasica” nevek állítólag elterjedt használatára Ausztriában és Németországban, illetve Horvátországban, a bejegyzésre javasolt névre, amely a „Kranjska klobasa”, nem hivatkoztak. A kifogások nem veszik figyelembe a szlovéniai helyzetet. A kifogást tartalmazó nyilatkozatok nem tartalmaznak olyan adatokat, amelyek bizonyítanák, hogy a bejegyzésre javasolt elnevezés egésze vagy része bevetté vált volna a nyelvhasználatban. A benyújtott információk alapján tehát a „Kranjska klobasa” kifejezés nem tekinthető köznevesültnek, így nem merül fel az 1151/2012/EU rendelet 6. cikke (1) bekezdésének való meg nem felelés.

               (13)

               Ha a „Kranjska klobasa” elnevezés egésze oltalmat kap, az Unió jogrendjében alkalmazandó elvek és szabályok betartása mellett az elnevezés nem földrajzi eleme használható, és fordításban is használható Unió-szerte.

               (14)

               A fentiekre tekintettel indokolt a „Kranjska klobasa” elnevezést bejegyezni az oltalom alatt álló eredetmegjelölések és földrajzi jelzések nyilvántartásába.

               (15)

               Az e rendeletben foglalt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

         ELFOGADTA EZT A RENDELETET:
   1. cikk
   A „Kranjska klobasa” (OFJ) elnevezés bejegyzésre kerül.
   Az első albekezdésben szereplő név a 668/2014/EU bizottsági végrehajtási rendelet (5) XI. melléklete szerinti 1.2. osztályba – Húsipari termékek (főzve, sózva, füstölve stb.) – tartozó terméket azonosít.
   2. cikk
   Az Unió jogrendjében alkalmazandó elvek és szabályok betartása mellett a „Krainer”, „Käsekrainer”, „Schweinskrainer”, „Osterkrainer” és „Bauernkrainer” elnevezések továbbra is használhatók az Unió területén.
   A „Kranjska” és a „Kranjska kobasica” nevek e rendelet hatálybalépésétől számítva 15 évig használhatók a „Kranjska klobasa” termékleírásának meg nem felelő kolbászok esetében.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 6-án.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  A Tanács 2006. március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (HL L 93., 2006.3.31., 12. o.).

      (3)  HL C 48., 2012.2.18., 23. o.

      (4)  E rendelkezést időközben az 1151/2012/EU rendelet 10. cikke (1) bekezdésének a), c) és d) pontja váltotta fel.

      (5)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2017/1408 végrehajtási rendelete (2017. augusztus 1.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának két exportáló gyártó tekintetében történő visszavonásáról

text:
               2.8.2017

               HU

               Az Európai Unió Hivatalos Lapja

               L 201/3

         A BIZOTTSÁG (EU) 2017/1408 VÉGREHAJTÁSI RENDELETE
   (2017. augusztus 1.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának két exportáló gyártó tekintetében történő visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre (a továbbiakban: Szerződés),
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 8. cikkére,
   tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 13. cikkére,
   tekintettel a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1238/2013/EU tanácsi végrehajtási rendeletre (3) és különösen annak 3. cikkére,
   tekintettel a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vám kivetéséről szóló 1239/2013/EU tanácsi végrehajtási rendeletre (4) és különösen annak 2. cikkére,
   tájékoztatva a tagállamokat,
   mivel:
   A.   A KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK

               (1)

               Az 513/2013/EU rendelettel (5) az Európai Bizottság (a továbbiakban: Bizottság) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok (a továbbiakban: modulok) és alapvető részeik (azaz elemek és lemezek) Európai Unióba (a továbbiakban: Unió) irányuló behozatalára.

               (2)

               Az exportáló gyártók egy csoportja azzal bízta meg a Kínai Gép- és Elektronikus Termék Export-import Kereskedelmi Kamarát (továbbiakban: CCCME), hogy a nevükben nyújtson be árra vonatkozó kötelezettségvállalást a Bizottsághoz, mely kérésnek a CCCME eleget is tett. Az árra vonatkozó kötelezettségvállalás feltételeiből egyértelműen kitűnik, hogy az egyes exportáló gyártók árra vonatkozó egyedi kötelezettségvállalásainak összevonásáról van szó, amelyeket az adminisztráció egyszerűsítése miatt a CCCME koordinál.

               (3)

               A Bizottság a 2013/423/EU határozattal (6) elfogadta ezt az árra vonatkozó kötelezettségvállalást az ideiglenes dömpingellenes vám tekintetében. Az ideiglenes dömpingellenes vámmal kapcsolatos kötelezettségvállalás elfogadása nyomán szükségessé vált technikai jellegű módosítások végrehajtása érdekében a Bizottság a 748/2013/EU rendelettel (7) módosította az 513/2013/EU rendeletet.

               (4)

               Az 1238/2013/EU végrehajtási rendelettel a Tanács végleges dömpingellenes vámot vetett ki a Kínából származó vagy ott feladott modulok és elemek (a továbbiakban: érintett termékek) Unióba irányuló behozatalára. Az 1239/2013/EU végrehajtási rendelettel a Tanács végleges kiegyenlítő vámot is kivetett az érintett termékek Unióba irányuló behozatalára.

               (5)

               Az exportáló gyártók egy csoportja (a továbbiakban: exportáló gyártók) és a CCCME által az árra vonatkozóan felajánlott kötelezettségvállalás módosított változatával kapcsolatos értesítést követően a Bizottság a 2013/707/EU végrehajtási határozattal (8) megerősítette az árra vonatkozó módosított kötelezettségvállalás (a továbbiakban: kötelezettségvállalás) elfogadását a végleges intézkedések alkalmazási időszaka tekintetében. A határozat melléklete felsorolja azokat az exportáló gyártókat, amelyek tekintetében a kötelezettségvállalást elfogadták. Ezek közé tartoznak a következő vállalatok is:

                           (a)

                           a Shenzhen Topray Solar Co. Ltd a Kínában és az Unióban működő, vele kapcsolatban álló vállalatokkal együtt, amelyek együttesen a B880 TARIC-kiegészítő kód alá tartoznak (a továbbiakban: Topray Solar);

                           (b)

                           a Yuhuan BLD Solar Technology Co. Ltd a Kínában működő, vele kapcsolatban álló vállalattal együtt, amelyek együttesen a B899 TARIC-kiegészítő kód alá tartoznak (a továbbiakban: BLD Solar).

               (6)

               A 2014/657/EU végrehajtási határozattal (9) a Bizottság elfogadta az exportáló gyártók és a CCCME által a kötelezettségvállalás hatálya alá tartozó érintett termékekre, azaz a Kínából származó vagy ott feladott, jelenleg az ex 8541 40 90 KN-kód (TARIC-kódok: 8541409021, 8541409029, 8541409031 és 8541409039) alá tartozó, az exportáló gyártók által előállított modulokra és elemekre (a továbbiakban: a kötelezettségvállalás hatálya alá tartozó termék) vonatkozó kötelezettségvállalás végrehajtásához kapcsolódó pontosításokra irányulóan megfogalmazott javaslatot. A (4) preambulumbekezdésben említett dömpingellenes és kiegyenlítő vámok a kötelezettségvállalással együtt a továbbiakban együttesen: intézkedések.

               (7)

               Az (EU) 2015/866 végrehajtási rendelettel (10) a Bizottság három exportáló gyártó tekintetében visszavonta a kötelezettségvállalás elfogadását.

               (8)

               Az (EU) 2015/1403 végrehajtási rendelettel (11) a Bizottság egy további exportáló gyártó tekintetében visszavonta a kötelezettségvállalás elfogadását.

               (9)

               Az (EU) 2015/2018 végrehajtási rendelettel (12) a Bizottság két exportáló gyártó tekintetében visszavonta a kötelezettségvállalás elfogadását.

               (10)

               A Bizottság a dömpingellenes intézkedésekre vonatkozóan hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (13).

               (11)

               A Bizottság a kiegyenlítő intézkedésekre vonatkozóan hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (14).

               (12)

               A Bizottság a dömpingellenes és a kiegyenlítő intézkedésekre vonatkozóan emellett részleges időközi felülvizsgálatot is indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (15).

               (13)

               Az (EU) 2016/115 végrehajtási rendelettel (16) a Bizottság egy további exportáló gyártó tekintetében visszavonta a kötelezettségvállalás elfogadását.

               (14)

               Az (EU) 2016/185 végrehajtási rendelettel (17) a Bizottság kiterjesztette az 1238/2013/EU tanácsi rendelettel a Kínai Népköztársaságból származó vagy ott feladott érintett termékek behozatalára kivetett végleges dömpingellenes vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

               (15)

               Az (EU) 2016/184 végrehajtási rendelettel (18) a Bizottság kiterjesztette az 1239/2013/EU tanácsi rendelettel a Kínai Népköztársaságból származó vagy ott feladott érintett termékek behozatalára kivetett végleges kiegyenlítő vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

               (16)

               Az (EU) 2016/1045 végrehajtási rendelettel (19) a Bizottság egy további exportáló gyártó tekintetében visszavonta a kötelezettségvállalás elfogadását.

               (17)

               Az (EU) 2016/1382 végrehajtási rendelettel (20) a Bizottság öt további exportáló gyártó tekintetében visszavonta a kötelezettségvállalás elfogadását.

               (18)

               Az (EU) 2016/1402 végrehajtási rendelettel (21) a Bizottság három további exportáló gyártó tekintetében visszavonta a kötelezettségvállalás elfogadását.

               (19)

               Az (EU) 2016/1998 végrehajtási rendelettel (22) a Bizottság öt további exportáló gyártó tekintetében visszavonta a kötelezettségvállalás elfogadását.

               (20)

               Az (EU) 2016/2146 végrehajtási rendelettel (23) a Bizottság két további exportáló gyártó tekintetében visszavonta a kötelezettségvállalás elfogadását.

               (21)

               A (10)–(12) preambulumbekezdésben említett hatályvesztési és időközi felülvizsgálatokat követően a Bizottság az (EU) 2017/366 (24) és az (EU) 2017/367 végrehajtási rendelettel (25) fenntartotta a hatályban levő intézkedéseket.

               (22)

               A Bizottság az intézkedések formájára vonatkozóan emellett részleges időközi felülvizsgálatot is indított az Európai Unió Hivatalos Lapjában2017. március 3-án közzétett, az eljárás megindításáról szóló értesítéssel (26).

               (23)

               Az (EU) 2017/454 végrehajtási rendelettel (27) a Bizottság négy exportáló gyártó tekintetében visszavonta a kötelezettségvállalás elfogadását.

               (24)

               Az (EU) 2017/615 végrehajtási határozattal (28) a Bizottság elfogadta az exportáló gyártók egy csoportjának és a CCCME-nek a kötelezettségvállalás végrehajtásával kapcsolatos javaslatát.

               (25)

               Az (EU) 2017/941 végrehajtási rendelettel (29) a Bizottság két exportáló gyártó tekintetében visszavonta a kötelezettségvállalás elfogadását.

         B.   A KÖTELEZETTSÉGVÁLLALÁS FELTÉTELEI

               (26)

               Az exportáló gyártók többek között vállalták, hogy a kötelezettségvállalás hatálya alá tartozó terméket az Unióba irányuló behozatal éves mennyiségének a kötelezettségvállalásban meghatározott mértékéig (a továbbiakban: éves szint) nem értékesítik egy adott minimális importár (a továbbiakban: minimális importár) alatt az első független uniós vevő részére. A minimális importár készpénz egyenértékes alapon lett megállapítva. Ha a fizetési feltételek eltérnek a készpénz egyenértékes alaptól, a minimális importár betartásának vizsgálata során bizonyos mértékű levonást alkalmaznak a számla értékéből.

               (27)

               A kötelezettségvállalás – egy nem teljes körű felsorolás formájában – egyértelművé teszi azt is, hogy mi minősül a kötelezettségvállalás megszegésének. A felsorolt elemek között szerepelnek a vevőkkel kötött kompenzációs megállapodások, illetve az érintett termék származására vagy az exportőr kilétére vonatkozó félrevezető nyilatkozatok. Ugyancsak a kötelezettségvállalás megszegésének minősül az olyan kereskedelmi rendszerben való részvétel, amely a kijátszás veszélyét hordozza magában. A felsorolt elemek értelmében a kötelezettségvállalás megszegését jelenti továbbá a kötelezettségvállalásban meghatározott olyan kereskedelmi számla kibocsátása, amely vonatkozásában az alapul szolgáló pénzügyi ügylet nincs összhangban annak névértékével.

               (28)

               Továbbá az exportáló gyártók vállalták, hogy az általuk előállított vagy forgalmazott, a kötelezettségvállalás hatálya alá tartozó terméken kívül más termékből nem értékesítenek a kötelezettségvállalás hatálya alá tartozó termék értékesítéséből származó összárbevétel egy alacsony százalékos határértékén felül ugyanazon vevők részére, amelyeknek a kötelezettségvállalás hatálya alá tartozó terméket értékesítik (a továbbiakban: a párhuzamos értékesítésre vonatkozó korlát).

               (29)

               A kötelezettségvállalás arra is kötelezi az exportáló gyártókat, hogy negyedévente részletesen tájékoztassák a Bizottságot az Unióba irányuló összes exportértékesítésükről (a továbbiakban: negyedéves jelentések). A jelentéstétel részét képezi továbbá az első független uniós vevő részére a kötelezettségvállalásban szereplő, kapcsolatban álló valamely importőrön keresztül történt viszonteladás jelentése is. Ez utóbbi jelentések lehetővé teszik a Bizottság számára annak nyomon követését, hogy a kapcsolatban álló importőr által az első független vevő esetében alkalmazott viszonteladói ár megfelel-e a minimális importárnak. A kötelezettségvállalás hatálya alá tartozó terméken kívüli más termékek ugyanazon vevők részére történő értékesítését szintén jelenteni kell. A negyedéves jelentésekben közölt ezen adatoknak teljes körűeknek és helytállóknak kell lenniük, és a jelentett ügyleteknek teljes mértékben meg kell felelniük a kötelezettségvállalás feltételeinek.

               (30)

               Az exportáló gyártó viseli a felelősséget a kötelezettségvállalás azon megszegéséért, amelyet egy vele kapcsolatban álló fél követ el, függetlenül attól, hogy az szerepel-e vagy sem a kötelezettségvállalásban.

               (31)

               Az exportáló gyártók azt is vállalták, hogy a kötelezettségvállalás végrehajtása során esetlegesen felmerülő – technikai vagy egyéb – nehézségek vagy kérdések esetén egyeztetnek a Bizottsággal.

               (32)

               A kötelezettségvállalás azt is rögzíti, hogy a Bizottság a kötelezettségvállalás alkalmazási időszaka alatt bármikor visszavonhatja annak elfogadását, ha annak nyomon követése és végrehajtása kivitelezhetetlennek bizonyul.

               (33)

               A kötelezettségvállalás arra is kötelezi az exportáló gyártókat, hogy kellő időben értesítsék a Bizottságot, ha velük kapcsolatban álló felet szándékoznak létrehozni az Unióban.

               (34)

               A kötelezettségvállalás teljesítésének biztosítása érdekében az exportáló gyártók engedélyezték, hogy a Bizottságnak a negyedéves jelentésekben benyújtott adatok pontosságának és teljességének ellenőrzése érdekében telephelyeiken ellenőrző látogatásokat végezzenek, továbbá vállalták, hogy a Bizottság által szükségesnek ítélt valamennyi információt rendelkezésre bocsátják.

               (35)

               A kötelezettségvállalás továbbá rögzíti, hogy a kötelezettségvállalás Bizottság általi elfogadása a bizalmon alapul, és a Bizottsággal kialakított bizalmi viszonyt sértő bármely cselekedet elegendő indokot szolgáltat a kötelezettségvállalás elfogadásának visszavonására.

         C.   AZ EXPORTÁLÓ GYÁRTÓKKAL KAPCSOLATOS NYOMON KÖVETÉS

               (36)

               A kötelezettségvállalásnak való megfelelés nyomon követése során a Bizottság ellenőrizte a két exportáló gyártó, a BLD Solar és a Topray Solar által közölt, a kötelezettségvállalás szempontjából releváns információkat. A Bizottság emellett ellenőrző látogatásokat is tett ezen exportáló gyártók telephelyein. A (37)–(48) preambulumbekezdésben szereplő ténymegállapítások a BLD Solar és a Topray Solar tekintetében feltárt azon problémákkal foglalkoznak, amelyek miatt e két exportáló gyártó esetében a Bizottságnak vissza kell vonnia a kötelezettségvállalás elfogadását.

         D.   A KÖTELEZETTSÉGVÁLLALÁS ELFOGADÁSÁNAK VISSZAVONÁSÁT MEGALAPOZÓ INDOKOK

   (a)   BLD Solar

               (37)

               A 2016 decemberében tartott ellenőrző látogatás idején a BLD Solar könyvelése azt mutatta, hogy a vállalat négy legnagyobb, állítólag független vevője jelentős összegeket még nem fizetett ki a BLD Solartól vásárolt modulokért. Például az egyik vevő a legutolsó vásárlást követő több mint egy év után sem rendezte tartozását. A kifizetetlen összeg a BLD Solar e vevő részére teljesített összértékesítéseinek több mint 8 %-át tette ki. Az ilyen kifizetetlen összegek a vevők számára gazdasági előnyt nyújtó „korlátlan hitelt” képeznek. Nem megengedettek, mivel nem lehet ellenőrizni, hogy ezen ügyleteknél a (26) preambulumbekezdésben foglaltak szerint betartották-e a minimális importárat. A BLD Solar az ellenőrző látogatás előtt két nappal nagyszámú terhelési értesítést bocsátott ki, állítólag a kifizetetlen összegek követeléseként. A könyvelésbe egyik terhelési értesítést sem vezették be. Ezenkívül a BLD Solar a (31) preambulumbekezdésben említett kötelezettségek ellenére nem egyeztetett a kérdésről a Bizottsággal.

               (38)

               A BLD Solar jelentős összeget fizetett a (37) preambulumbekezdésben említett négy vevő egyikének. Ez a gazdasági előny kompenzációs megállapodásnak minősül. Emellett a kifizetést a vállalat elmulasztotta jelenteni. A Bizottság elemezte e gazdasági előny lehetséges vonzatait, és arra a következtetésre jutott, hogy a BLD Solar megszegte a (27) preambulumbekezdésben említett azon kötelezettségét, hogy nem köt kompenzációs megállapodást. Ezenkívül a BLD Solar azáltal, hogy nem jelentette ezt a gazdasági előnyt, megszegte a (29) preambulumbekezdésben említett jelentéstételi kötelezettségeket.

               (39)

               A nyilvánosan rendelkezésre álló információk szerint a BLD Solarnak a (37) preambulumbekezdésben említett vevői egyikével azonos címen található irodája volt az Unióban. A BLD Solar állítása szerint ebben az esetben meg nem valósult üzleti együttműködésről van szó. A (37) preambulumbekezdésben említett négy vevő közül egy másik a BLD Solar honlapjával közel azonos, ugyanazon nyelvi hibákat tartalmazó honlapot működtetett.

               (40)

               A Bizottság azt is megállapította, hogy a BLD Solar közös vevőszámlára könyvelte két importőr részére teljesített értékesítéseit. A Bizottságnak szóló negyedéves jelentéseiben a BLD Solar azonban különálló vállalatokként jelentette be ezeket a vevőket, így megkérdőjeleződik a jelentések (29) preambulumbekezdésben előírt helytállósága. Továbbá a BLD Solar ellentmondásos magyarázatokat adott ezek közül az egyik olyan vevővel fenntartott üzleti kapcsolatára, amely egy, a kötelezettségvállalás hatálya alá nem tartozó kínai exportáló gyártóval áll kapcsolatban.

               (41)

               A Bizottság elemezte a (39)–(40) preambulumbekezdésben szereplő ténymegállapításokat, és arra a következtetésre jutott, hogy azok sértik a Bizottsággal kialakított bizalmi viszonyt.

               (42)

               A Bizottság továbbá arra a következtetésre jutott, hogy a BLD Solar a (37) és (38) preambulumbekezdésben szereplő ténymegállapítások alapján megszegte a kötelezettségvállalás (26), (27), (29) és (31) preambulumbekezdésben ismertetett feltételeit.

         (b)   Topray Solar

               (43)

               A modulok mellett a Topray Solar nagy mennyiségben értékesített úgynevezett fogyasztási cikkeket is, így például napelemes szökőkutakat és napelemes töltőtáskákat. Ezek a termékek nem tartoznak a kötelezettségvállalás hatálya alá. E termékekre nem kell kötelezettségvállalási számlát kiállítani. A Topray Solar azonban egyoldalúan a kötelezettségvállalás hatálya alá tartozó termékként azonosította ezeket a termékeket, és ugyanazon vevők számára olyan kötelezettségvállalási számlát állított ki, amelyek egyaránt tartalmaztak a kötelezettségvállalás hatálya alá tartozó és azon kívül eső termékeket. Ezenkívül a kötelezettségvállalás hatályán kívül eső termék értéke túllépte az ugyanazon vevők részére teljesített párhuzamos értékesítésre vonatkozó korlátot. Továbbá a Topray Solar a (31) preambulumbekezdésben említett kötelezettségek ellenére nem egyeztetett a kérdésről a Bizottsággal.

               (44)

               A (43) preambulumbekezdésben említetteken túl a Topray Solar a kötelezettségvállalás hatályán kívül eső más termékeket (például napelem-töltésszabályzókat) is értékesített ugyanazon vevők részére, és ezeket az értékesítéseket nem jelentette a Bizottságnak. Ezek az értékesítések tovább növelték a párhuzamos értékesítésre vonatkozó korlát (43) preambulumbekezdésben említett túllépését, és a (29) preambulumbekezdésben említett jelentéstételi kötelezettségek megszegésének minősülnek.

               (45)

               A Bizottság elemezte e kereskedelmi szerkezet lehetséges vonzatait, és arra a következtetésre jutott, hogy nagy a minimális importár keresztkompenzációjának kockázata abban az esetben, ha a kötelezettségvállalás hatálya alá tartozó és azon kívül eső termékeket a párhuzamos értékesítésre vonatkozó korlátot túllépve ugyanazon vevők részére értékesítik. A Bizottság arra a következtetésre jutott, hogy a feltárt kereskedelmi szerkezet kivitelezhetetlenné teszi a Topray Solar kötelezettségvállalásának nyomon követését.

               (46)

               A Topray Solar emellett az Unióban működő, vele kapcsolatban álló importőrnek is jelentős mennyiségben értékesített a kötelezettségvállalás hatályán kívül eső termékeket (például napelem-töltésszabályzókat). A Topray Solar nem tudta bizonyítani, hogy ezeket a termékeket végül nem olyan vevő számára értékesítették, amely párhuzamosan modulokat is vásárolt. A Bizottság elemezte e kereskedelmi szerkezet lehetséges vonzatait, és arra a következtetésre jutott, hogy nagy a keresztkompenzáció kockázata, mivel a Topray Solarral kapcsolatban álló importőr a kötelezettségvállalás hatályán kívül eső termékeket ugyanazon vevők részére értékesítheti, amelyek párhuzamosan modulokat vásárolnak a Topray Solartól. Ez a kereskedelmi szerkezet kivitelezhetetlenné teszi a Topray Solar kötelezettségvállalásának nyomon követését. A Topray Solar emellett nem jelentette ezeket az ügyleteket a Bizottságnak, így megszegte a (29) preambulumbekezdésben leírt kötelezettségeket.

               (47)

               A Bizottság azt is megállapította, hogy a Topray Solar közös vevőszámlára könyvelte két importőr részére teljesített értékesítéseit. A Bizottságnak szóló negyedéves jelentéseiben a Topray Solar azonban különálló vállalatokként jelentette be ezeket a vevőket, így megkérdőjeleződik a jelentések (29) preambulumbekezdésben előírt helytállósága.

               (48)

               A Topray Solar két, kapcsolatban álló uniós vállalat felvásárlásáról sem értesítette a Bizottságot, és ezzel megszegte a (33) preambulumbekezdésben szereplő követelményt. Továbbá a két vállalat egyikével bonyolított kisebb értékesítési ügyletet független importőr részére teljesített értékesítésként jelentette be, ami a (29) preambulumbekezdésben említett kötelezettségek megszegésének minősül.

         E.   A KÖTELEZETTSÉGVÁLLALÁS EGÉSZÉNEK KIVITELEZHETŐSÉGÉRE VONATKOZÓ ÉRTÉKELÉS

               (49)

               A kötelezettségvállalás értelmében a kötelezettségvállalásnak valamely exportáló gyártó általi megszegése nem eredményezi automatikusan a kötelezettségvállalás elfogadásának minden exportáló gyártóra kiterjedő visszavonását. Ilyen esetben a Bizottságnak meg kell vizsgálnia a kötelezettségvállalás konkrét megszegésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (50)

               A Bizottság ennek megfelelően megvizsgálta a kötelezettségvállalásnak a BLD Solar és a Topray Solar általi megszegésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (51)

               A kötelezettségvállalás megszegéséért kizárólag a szóban forgó exportáló gyártók felelősek; a nyomon követés nem állapította meg azt, hogy jelentős számú exportáló gyártó vagy a CCCME rendszeresen megszegte volna a kötelezettségvállalást.

               (52)

               A Bizottság ezért arra a megállapításra jutott, hogy a kötelezettségvállalás működése általában véve biztosított, a kötelezettségvállalás elfogadásának az összes exportáló gyártóra és a CCCME-re kiterjedő visszavonása nem indokolt.

         F.   ÍRÁSBELI BEADVÁNYOK ÉS MEGHALLGATÁSOK

               (53)

               A dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján az érdekelt felek számára biztosították a lehetőséget meghallgatásukra és észrevételeik megtételére. A Bizottsághoz észrevételeket nyújtott be egy, a napelemmodulok és napelemek uniós gyártóit képviselő szervezet.

               (54)

               A szervezet arra kérte a Bizottságot, hogy a két exportáló gyártó tekintetében visszamenőleges hatállyal vonja vissza a kötelezettségvállalás elfogadását, mivel véleménye szerint a kötelezettségvállalás ilyen jellegű megszegése komoly és ismételt kárt okozott az uniós gazdasági ágazatnak, valamint torzította az uniós piacot.

               (55)

               A Bizottság megvizsgálta, hogy indokolt-e az 1238/2013/EU végrehajtási rendelet 3. cikke (2) bekezdésének b) pontja és az 1239/2013/EU végrehajtási rendelet 2. cikke (2) bekezdésének b) pontja szerint érvényteleníteni a két exportáló gyártó által kiállított egyedi kötelezettségvállalási számlákat.

               (56)

               A Bizottság a BLD Solar esetében nem állapított meg közvetlen kapcsolatot a (36)–(41) preambulumbekezdésben leírt kereskedelmi gyakorlatok és az egyedi kötelezettségvállalási számlák között. A Bizottság véleménye szerint ezért nem helyénvaló érvényteleníteni egyetlen kötelezettségvállalási számlát sem.

               (57)

               A Bizottság a Topray Solar esetében megvizsgálta azokat az eseteket, amikor a vállalat a kötelezettségvállalás hatályán kívül eső termékekkel együtt értékesítette a kötelezettségvállalás hatálya alá tartozó termékeket ugyanazon vevők részére, és ahol a vállalat a kötelezettségvállalás hatályán kívül eső termékekre kötelezettségvállalási számlát állított ki. A Bizottság úgy ítélte meg, hogy a Topray Solarnak – azáltal, hogy ezekben az esetekben kötelezettségvállalási számlákat állított ki – lehetősége volt leplezni a párhuzamos értékesítésre vonatkozó korlát túllépését. A Bizottság ezért arra a következtetésre jutott, hogy közvetlen kapcsolat áll fenn a kötelezettségvállalás megszegésének minősülő kereskedelmi gyakorlat és az ilyen egyedi kötelezettségvállalási számlák kiállítása között.

         G.   A KÖTELEZETTSÉGVÁLLALÁSI SZÁMLÁK ÉRVÉNYTELENÍTÉSE

               (58)

               A Topray Solar (57) preambulumbekezdésben említett értékesítési ügyletei az alábbi kötelezettségvállalási számlákhoz kapcsolódnak:

                           A kötelezettségvállalás tárgyát képező árut kísérő kereskedelmi számla száma

                           Dátum

                           XD2013092301

                           2013.9.23

                           XD2015042401

                           2015.4.24.

                           XD2016041802

                           2016.4.18.

                           XD2014060401

                           2014.6.4.

                           XD2014061102

                           2014.6.11.

                           XD2014061104

                           2014.6.11.

                           XD2014071001

                           2014.7.10.

                           XD2014071801

                           2014.7.18.

                           XD2014072301

                           2014.7.23.

                           XD2014080201

                           2014.8.2.

                           XD2014091201

                           2014.9.12.

                           XD2014120501

                           2014.12.5.

                           XD2014121902

                           2014.12.19.

                           XD2014122602

                           2014.12.26.

                           XD2015021001

                           2015.2.10.

                           XD2015021501

                           2015.2.15.

                           XD2015032601

                           2015.3.26.

                           XD2015041201

                           2015.4.12.

                           XD2015052001

                           2015.5.20.

                           XD2015052002

                           2015.5.20.

                           XD2015060401

                           2015.6.4.

                           XD2015060402

                           2015.6.4.

                           XD2015062701

                           2015.6.27.

                           XD2015062701-R

                           2016.7.5.

                           XD2015071001

                           2015.7.10.

                           XD2015071001-R

                           2016.7.5.

                           XD2015072803

                           2015.7.28.

                           XD2015072804

                           2015.7.28.

                           XD2015081401

                           2015.8.14.

                           XD2015081401-R

                           2016.7.5.

                           XD2015092401

                           2015.9.24.

                           XD2015093003

                           2015.9.30.

                           XD2015120801

                           2015.12.8.

                           XD2015122101

                           2015.12.21.

                           XD2015122401

                           2015.12.24.

                           XD2016010701

                           2016.1.7.

                           XD2016011101

                           2016.1.11.

                           XD2016032001

                           2016.3.20.

                           XD2016032801

                           2016.3.28.

                           XD2016041501

                           2016.4.15.

                           XD2016041801

                           2016.4.18.

                           XD2016052701

                           2016.5.27.

                           XD2016061702

                           2016.6.17.

                           XD2016062401

                           2016.6.24.

                           XD2016071201

                           2016.7.12.

                           XD2014021901

                           2014.2.19.

                           XD2016011001

                           2016.1.10.

                           XD2016011002

                           2016.1.10.

                           XD2016051502

                           2016.5.15.

                           XD2015091801

                           2015.9.18.

                           XD2014111401

                           2014.11.14.

                           XD2014032801

                           2014.3.28.

                           XD2014050901

                           2014.5.9.

                           XD2014080601

                           2014.8.6.

                           XD2014082801

                           2014.8.28.

                           XD2014091901

                           2014.9.19.

                           XD2014121901

                           2014.12.19.

                           XD2015020602

                           2015.2.6.

                           XD2015032001

                           2015.3.20.

                           XD2015052201

                           2015.5.22.

                           XD2015062702

                           2015.6.27.

                           XD2015091803

                           2015.9.18.

                           XD2015101601

                           2015.10.16.

                           XD2015112602

                           2015.11.26.

                           XD2015123102

                           2015.12.31.

                           XD2016042002

                           2016.4.20.

                           XD2016052002

                           2016.5.20.

                           XD2016071801

                           2016.7.18.

                           XD2016072702

                           2016.7.27.

                           XD2016092601

                           2016.9.26.

                           XD2015021002

                           2015.2.10.

                           XD2015021502

                           2015.2.15.

                           XD2015032602

                           2015.3.26.

                           XD2015112601

                           2015.11.26.

                           XD2016020301

                           2016.2.3.

                           XD2016042701

                           2016.4.27.

                           XD2016061701

                           2016.6.17.

                           XD2016062801

                           2016.6.28.

                           XD2016070101

                           2016.7.1.

                           XD2015051302

                           2015.5.13.

                           XD2016090501

                           2016.9.5.

                           XD2016072701

                           2016.7.27.

               (59)

               Az érvénytelenítés okait és a számlák listáját a Bizottság nyilvánosságra hozta a Topray Solar, továbbá a Topray Solar időszaki jelentései szerint érintett importőrök számára. A Bizottság a Topray Solar és több importőr számára is valamennyivel meghosszabbította az indokolással kapcsolatos észrevételeik benyújtására rendelkezésre álló határidőt.

               (60)

               A Topray Solar általánosságban azzal érvelt, hogy tévedésből tett jelentést a kötelezettségvállalás hatályán kívül eső, napenergiát hasznosító termékekről, és hogy egy ilyen jellegű tévedés nem szolgáltat kellő alapot a kötelezettségvállalási számlák érvénytelenítéséhez. Beadványában emellett előadta, hogy nem állt szándékában megszegni a kötelezettségvállalást. A Topray Solar azt állította továbbá, hogy tévesen értelmezte a kötelezettségvállalás hatályán kívül eső, napenergiát hasznosító termékeket.

               (61)

               Az exportőr – miként azt a (29) és (31) preambulumbekezdés megemlíti – köteles a kötelezettségvállalás rendelkezéseinek megfelelő kötelezettségvállalási számlákat kiállítani. Bármely, a végrehajtással kapcsolatban felmerülő nehézségről vagy kérdésről konzultálni kell a Bizottsággal. E tekintetben a Bizottság hivatkozik „a kötelezettségvállalás hatálya alá tartozó termék” fogalma kapcsán kiadott átfogó iránymutatásra. A Bizottság ráadásul több képzési szemináriumot is tartott – többek között – e kérdésről. Végezetül: a kötelezettségvállalási számlák érvénytelenítését vagy érvényben tartását eldöntő értékelés kizárólag tényszerű bizonyítékokon alapul.

               (62)

               A Bizottság ennélfogva elutasítja a (60) preambulumbekezdésben ismertetett érveket.

               (63)

               A Topray Solar a számlák érvénytelenítését is kétségbe vonta. Állítása szerint a dömpingellenes alaprendelet 8. cikke és 10. cikkének (5) bekezdése, valamint a szubvencióellenes alaprendelet 13. cikke és 16. cikkének (5) bekezdése nem ad felhatalmazást kötelezettségvállalási számlák érvénytelenítésére. Kifejtette, hogy ha az importárukat nem vették nyilvántartásba, a Bizottság nem vethet ki vámokat/utasíthatja a vámhatóságokat vámkivetésre a kötelezettségvállalás-elfogadás visszavonásának napja előtt szabad forgalomba bocsátott behozatalok esetében. Az állítás azon a feltevésen alapul, hogy a Bizottság határozhat úgy, hogy ideiglenes vámokat vet ki a kötelezettségvállalás elfogadásának visszavonása előtt. A dömpingellenes alaprendelet 8. cikkének (10) bekezdése és a szubvencióellenes alaprendelet 13. cikkének (10) bekezdése szerint abban az esetben vethető ki ideiglenes vám, ha a kötelezettségvállaláshoz vezető vizsgálat még nem zárult le. Erre az ügyre azonban ez nem alkalmazandó, mivel a vizsgálatok a végleges dömpingellenes és kiegyenlítő vámok kivetésével lezárultak. A kötelezettségvállalási számlák érvénytelenítésére vonatkozó felhatalmazás ráadásul közvetlenül az 1238/2013/EU végrehajtási rendelet 3. cikke (2) bekezdésének b) pontjából és az 1239/2013/EU végrehajtási rendelet 2. cikke (2) bekezdésének b) pontjából következik. Következésképpen a dömpingellenes alaprendelet 8. cikke (9) bekezdésének és a szubvencióellenes alaprendelet 13. cikke (9) bekezdésének megfelelően, ha a kötelezettségvállalást megszegik, vagy ha a kötelezettségvállalás elfogadását a Bizottság visszavonja, automatikusan a végleges vámok alkalmazandók. Az állítást a Bizottság ezért elutasította.

               (64)

               Ezenkívül hat importőr nyújtott be észrevételeket a kötelezettségvállalási számlák érvénytelenítésével kapcsolatban.

               (65)

               Két importőr kijelentette, hogy jóhiszeműen jártak el a Topray Solarral folytatott kereskedelmi ügyletek során, és helyzetükből adódóan nem tudhattak arról, hogy a Topray Solar nem tartja tiszteletben a kötelezettségvállalást. Az első importőr azt állította továbbá, hogy a kötelezettségvállalás hatályán kívül eső termékek kis részarányt képviseltek a Topray Solartól vásárolt napelemmodulokhoz képest. Az első importőr beadványában emellett még arra is rámutatott, hogy a számlák érvénytelenítése katasztrofális következményekkel járna, és hogy általa nem befolyásolható körülményekért válna felelőssé. A második importőr állítása szerint mindössze egyetlen, 2013. augusztusi kereskedelmi ügyletet bonyolított a Topray Solarral, és akkor még nem volt tudomása a kötelezettségvállalás elfogadásáról.

               (66)

               A Bizottság emlékeztet arra, hogy az importőröknek tudniuk kell, hogy a kötelezettségvállalás elfogadásáról szóló 2013/423/EU határozatnak a 2013/707/EU végrehajtási határozattal megerősített rendelkezési alapján és a (11) és (12) preambulumbekezdésben leírtak szerint a szabad forgalomba bocsátásra vonatkozó árunyilatkozatnak az elfogadásával egyidejűleg szokásos kereskedelmi kockázatként vámtartozás keletkezhet, még akkor is, ha a Bizottság elfogadta az azon gyártó által felajánlott kötelezettségvállalást, akitől közvetve vagy közvetlenül vásárolnak. A Bizottság emellett megjegyzi, hogy az első importőr által vásárolt azon termékek, amelyek nem tartoznak a kötelezettségvállalás hatálya alá, nem kis részarányt képviseltek, hanem jóval meghaladták a párhuzamos értékesítésre vonatkozó korlátot. A Bizottság hangsúlyozza továbbá, hogy a 2013/423/EU határozatot a második importőr által említett értékesítési ügylet lezárása előtt hirdették ki. A Bizottság ezenkívül megjegyzi, hogy egyik importőr sem vonta kétségbe, hogy a kötelezettségvállalási számlákat olyan termékekről állították ki, amelyek nem tartoznak a kötelezettségvállalás hatálya alá. A két importőr érveit ezért a Bizottság elutasítja.

               (67)

               A harmadik importőr beadványa kizárólag a Bizottság által érvényteleníteni kívánt kötelezettségvállalási számlához tartozó dokumentációt tartalmazta. A másik két – a (65) és (66) preambulumbekezdésben említett – importőrhöz hasonlóan ez az importőr sem vonta kétségbe, hogy a kötelezettségvállalási számlát olyan termékről állították ki, amely nem tartozik a kötelezettségvállalás hatálya alá. A Bizottság ennélfogva megerősíti eredeti ténymegállapítását, amely szerint a kötelezettségvállalási számlát érvényteleníteni kell.

               (68)

               A negyedik importőr előadta, hogy nem vonható felelősségre a kötelezettségvállalás Topray Solar általi megszegéséért, és hogy a kötelezettségvállalási számlát szolárpanelekről, vagyis a kötelezettségvállalás hatálya alá tartozó termékről állították ki. A szóban forgó importőr emellett általános észrevételként megjegyezte, hogy nem állt rendelkezésre megfelelő időkeret a beadványok benyújtásához. Az ötödik importőr beadványában előadta, hogy a Topray Solartól vásárolt napelemmodulok ára jóval magasabb volt az állítólagos minimális importárnál, és hogy a szolárpaneleknél kisebb, vagy a szolárpanelekével megegyező mennyiséget importált az egyéb termékekből (szabályozók).

               (69)

               A Bizottság először is emlékeztet arra, hogy kizárólag azok a szolárpanelek minősülnek a „kötelezettségvállalás hatálya alá tartozó terméknek”, amelyeket a (6) preambulumbekezdés kifejezetten megemlít. A minimális importár nem alkalmazandó a kötelezettségvállalás hatálya alá nem tartozó termékekre, és különösen nem vonatkozik a (6) preambulumbekezdésben meghatározott termékkörön kívüli szolárpanelekre. A kötelezettségvállalás hatálya alá nem tartozó termék értékesítési árát értelmetlen összevetni az állítólagos minimális importárral. Ezek a termékek nem képezték a vizsgálat tárgyát, és emiatt áraik nem ellenőrizhetők, illetve hasonlíthatók az állítólagos minimális importárhoz. A Topray Solarnak egyáltalán nem kellett volna kötelezettségvállalási számlákat kiállítania olyan termékekről, amelyek nem tartoznak a kötelezettségvállalás hatálya alá. A Topray Solarnak azzal, hogy a kötelezettségvállalást megszegve kiállította ezeket a kötelezettségvállalási számlákat, lehetősége volt leplezni a párhuzamos értékesítésre vonatkozó korlát túllépését. A szabályozók ötödik importőr által említett értékesítése olyan további tényező, amely még súlyosabbá teszi a párhuzamos értékesítésre vonatkozó korlát már megállapított, (44) preambulumbekezdésben jelzett átlépését. Az észrevételek benyújtásához biztosított megfelelő időkeretet illetően a Bizottság emlékeztet arra, hogy a negyedik importőr annak ellenére nem tett további érdemi észrevételeket a nyilvánosságra hozott információk kapcsán, hogy határidő-hosszabbítást kapott. A Bizottság ezért ezeket az érveket elutasítja.

               (70)

               A hatodik importőr állítása szerint a kötelezettségvállalási számlák tárgyát képező egyéb termékek demonstrációs célból beszerzett szolárpanelek voltak.

               (71)

               A Bizottság megjegyzi, hogy a kötelezettségvállalási számlák egy részét valóban mintának lehetett volna minősíteni, az importőrnek pedig lehetősége lett volna arra, hogy az Unión belüli szabad forgalomba bocsátáshoz a mintákra vonatkozó vámeljárást kövesse. Ez azonban nem történt meg, és az importőr nem vonta kétségbe, hogy a Topray Solar a kötelezettségvállalás hatálya alá nem tartozó termékről állított ki kötelezettségvállalási számlákat. Ezt az érvet a Bizottság ezért elutasítja.

               (72)

               Ennélfogva a Bizottság az 1238/2013/EU végrehajtási rendelet 3. cikke (2) bekezdésének b) pontja és az 1239/2013/EU végrehajtási rendelet 2. cikke (2) bekezdésének b) pontja értelmében a szóban forgó számlákat érvénytelennek nyilvánítja. A szabad forgalomba bocsátásra vonatkozó árunyilatkozat elfogadásakor keletkezett vámtartozást a nemzeti vámhatóságoknak be kell szedniük a 952/2013/EU európai parlamenti és tanácsi rendelet (30) 105. cikkének (3)–(6) bekezdése szerint, amikor hatályba lép a kötelezettségvállalás elfogadásának az exportáló gyártó tekintetében történő visszavonása. A vámok beszedéséért felelős nemzeti vámhatóságok ennek megfelelően tájékoztatást fognak kapni.

               (73)

               Ezzel összefüggésben a Bizottság emlékeztet arra, hogy az 1238/2013/EU végrehajtási rendelet 3. cikke (1) bekezdése b) pontjának ugyanezen rendelet III. mellékletének 7. pontjával összefüggésben értelmezett rendelkezései, valamint az 1239/2013/EU végrehajtási rendelet 2. cikke (1) bekezdése b) pontjának ugyanezen rendelet 2. mellékletének 7. pontjával összefüggésben értelmezett rendelkezései értelmében a behozatal csak akkor mentesül a vámok alól, ha a számla feltünteti a kötelezettségvállalás hatálya alá tartozó termék árát és az arra vonatkozó esetleges kedvezményeket. Amennyiben ezek a feltételek nem teljesülnek, a vámok még akkor is esedékessé válnak, ha az árukat kísérő kereskedelmi számlát a Bizottság nem érvénytelenítette.

         H.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE

               (74)

               Ezért a Bizottság a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján, továbbá a kötelezettségvállalás feltételeivel összhangban arra a következtetésre jutott, hogy a BLD Solar és a Topray Solar által felajánlott kötelezettségvállalás elfogadását vissza kell vonni.

               (75)

               Ennek megfelelően a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése értelmében az 1238/2013/EU végrehajtási rendelet 1. cikkével kivetett végleges dömpingellenes vám és az 1239/2013/EU végrehajtási rendelet 1. cikkével kivetett végleges kiegyenlítő vám e rendelet hatálybalépésének napjától automatikusan alkalmazandó a BLD Solar és a Topray Solar által gyártott érintett termék Kínából származó vagy ott feladott behozatalára.

               (76)

               A Bizottság emellett emlékeztet arra, hogy ha a tagállami vámhatóságok arra utaló jeleket találnak, hogy egy kötelezettségvállalási számlán szereplő ár nem felel meg a ténylegesen fizetett árnak, ki kell vizsgálniuk, hogy sérült-e az a követelmény, miszerint a kötelezettségvállalási számlán mindenféle kedvezményt fel kell tüntetni, illetve azt, hogy betartották-e a minimális importárat. Ha arra a következtetésre jutnak, hogy sérült az említett követelmény, vagy nem tartották be a minimális importárat, a tagállami vámhatóságoknak be kell szedniük az ennek következményeként esedékessé váló vámokat. A tagállami vámhatóságok munkájának a Szerződés 4. cikke (3) bekezdése alapján történő megkönnyítése érdekében a Bizottság a nemzeti eljárások kizárólagos céljából ilyen helyzetekben megosztja a kötelezettségvállalás bizalmas szövegét és egyéb információit.

               (77)

               Tájékoztatási célból az e rendelet II. mellékletében szereplő táblázat felsorolja azokat az exportáló gyártókat, amelyek tekintetében a kötelezettségvállalásnak a 2013/707/EU végrehajtási határozat általi elfogadása nem változik,

         ELFOGADTA EZT A RENDELETET:
   1. cikk
   A Bizottság az alábbi vállalatok tekintetében visszavonja a kötelezettségvállalás elfogadását:

               A vállalat neve

               TARIC-kiegészítő kód

               Shenzhen Topray Solar Co. Ltd, Shanxi Topray Solar Co. Ltd, Leshan Topray Cell Co. Ltd és az Unióban működő, velük kapcsolatban álló vállalat

               B880

               Yuhuan BLD Solar Technology Co. Ltd, Zhejiang BLD Solar Technology Co. Ltd

               B899

         2. cikk
   (1)   A Bizottság az e rendelet I. mellékletében felsorolt kötelezettségvállalási számlákat érvénytelennek nyilvánítja.
   (2)   A szabad forgalomba bocsátásra vonatkozó vám-árunyilatkozat elfogadásakor az 1238/2013/EU végrehajtási rendelet 3. cikke (2) bekezdésének b) pontja és az 1239/2013/EU végrehajtási rendelet 2. cikke (2) bekezdésének b) pontja értelmében esedékessé váló dömpingellenes és kiegyenlítő vámokat be kell szedni.
   3. cikk
   (1)   Ha a vámhatóságok arra utaló jeleket találnak, hogy az 1238/2013/EU végrehajtási rendelet 3. cikke (1) bekezdésének b) pontja és az 1239/2013/EU végrehajtási rendelet 2. cikke (1) bekezdésének b) pontja szerinti – eredetileg a 2013/707/EU végrehajtási határozattal elfogadott kötelezettségvállalást felajánló vállalatok egyike által kiállított – kötelezettségvállalási számlán szereplő ár nem felel meg a fizetett árnak, és hogy emiatt a szóban forgó vállalatok megszeghették a kötelezettségvállalást, a vámhatóságok – amennyiben a nemzeti eljárások lefolytatásának céljából szükséges – felkérhetik a Bizottságot, hogy a kötelezettségvállalási számla kiállításának napján alkalmazott minimális importár ellenőrzése céljából átadja számukra a kötelezettségvállalás másolatát és egyéb információit.
   (2)   Amennyiben ezen ellenőrzés során kiderül, hogy a fizetett ár alacsonyabb a minimális importárnál, be kell szedni az (EU) 2016/1036 rendelet 8. cikkének (9) bekezdése és az (EU) 2016/1037 rendelet 13. cikkének (9) bekezdése értelmében ennek következményeként esedékessé váló vámokat.
   Amennyiben ezen ellenőrzés során kiderül, hogy a kereskedelmi számlán nem tüntették fel az árengedményeket és kedvezményeket, be kell szedni az 1238/2013/EU végrehajtási rendelet 3. cikke (2) bekezdésének a) pontja és az 1239/2013/EU végrehajtási rendelet 2. cikke (2) bekezdésének a) pontja értelmében ennek következményeként esedékessé váló vámokat.
   (3)   Az (1) bekezdés szerinti információk csak az 1238/2013/EU végrehajtási rendelet 3. cikke (2) bekezdésének a) pontja és az 1239/2013/EU végrehajtási rendelet 2. cikke (2) bekezdésének a) pontja értelmében esedékessé váló vámok érvényesítésének céljára használhatók. Ezzel összefüggésben a tagállami vámhatóságok kizárólag azzal a céllal hozhatják e vámok adósának tudomására ezeket az információkat, hogy az megtarthassa védelemhez való jogát. Az ilyen információkat semmilyen körülmények között nem lehet harmadik felek részére átadni.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 1-jén.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 176., 2016.6.30., 55. o.

      (3)  HL L 325., 2013.12.5., 1. o.

      (4)  HL L 325., 2013.12.5., 66. o.

      (5)  HL L 152., 2013.6.5., 5. o.

      (6)  HL L 209., 2013.8.3., 26. o.

      (7)  HL L 209., 2013.8.3., 1. o.

      (8)  HL L 325., 2013.12.5., 214. o.

      (9)  HL L 270., 2014.9.11., 6. o.

      (10)  HL L 139., 2015.6.5., 30. o.

      (11)  HL L 218., 2015.8.19., 1. o.

      (12)  HL L 295., 2015.11.12., 23. o.

      (13)  HL C 405., 2015.12.5., 8. o.

      (14)  HL C 405., 2015.12.5., 20. o.

      (15)  HL C 405., 2015.12.5., 33. o.

      (16)  HL L 23., 2016.1.29., 47. o.

      (17)  HL L 37., 2016.2.12., 76. o.

      (18)  HL L 37., 2016.2.12., 56. o.

      (19)  HL L 170., 2016.6.29., 5. o.

      (20)  HL L 222., 2016.8.17., 10. o.

      (21)  HL L 228., 2016.8.23., 16. o.

      (22)  HL L 308., 2016.11.16., 8. o.

      (23)  HL L 333., 2016.12.8., 4. o.

      (24)  HL L 56., 2017.3.3., 1. o.

      (25)  HL L 56., 2017.3.3., 131. o.

      (26)  HL C 67., 2017.3.3., 16. o.

      (27)  HL L 71., 2017.3.16., 5. o.

      (28)  HL L 86., 2017.3.31., 14. o.

      (29)  HL L 142., 2017.6.2., 43. o.

      (30)  HL L 269., 2013.10.10., 1. o.

      I. MELLÉKLET
      A Shenzhen Topray Solar Co. Ltd, a Shanxi Topray Solar Co. Ltd vagy a Leshan Topray Cell Co. Ltd által kiállított, érvénytelennek nyilvánított kötelezettségvállalási számlák listája:

                  A kötelezettségvállalás tárgyát képező árut kísérő kereskedelmi számla száma

                  Dátum

                  XD2013092301

                  2013.9.23

                  XD2015042401

                  2015.4.24.

                  XD2016041802

                  2016.4.18.

                  XD2014060401

                  2014.6.4.

                  XD2014061102

                  2014.6.11.

                  XD2014061104

                  2014.6.11.

                  XD2014071001

                  2014.7.10.

                  XD2014071801

                  2014.7.18.

                  XD2014072301

                  2014.7.23.

                  XD2014080201

                  2014.8.2.

                  XD2014091201

                  2014.9.12.

                  XD2014120501

                  2014.12.5.

                  XD2014121902

                  2014.12.19.

                  XD2014122602

                  2014.12.26.

                  XD2015021001

                  2015.2.10.

                  XD2015021501

                  2015.2.15.

                  XD2015032601

                  2015.3.26.

                  XD2015041201

                  2015.4.12.

                  XD2015052001

                  2015.5.20.

                  XD2015052002

                  2015.5.20.

                  XD2015060401

                  2015.6.4.

                  XD2015060402

                  2015.6.4.

                  XD2015062701

                  2015.6.27.

                  XD2015062701-R

                  2016.7.5.

                  XD2015071001

                  2015.7.10.

                  XD2015071001-R

                  2016.7.5.

                  XD2015072803

                  2015.7.28.

                  XD2015072804

                  2015.7.28.

                  XD2015081401

                  2015.8.14.

                  XD2015081401-R

                  2016.7.5.

                  XD2015092401

                  2015.9.24.

                  XD2015093003

                  2015.9.30.

                  XD2015120801

                  2015.12.8.

                  XD2015122101

                  2015.12.21.

                  XD2015122401

                  2015.12.24.

                  XD2016010701

                  2016.1.7.

                  XD2016011101

                  2016.1.11.

                  XD2016032001

                  2016.3.20.

                  XD2016032801

                  2016.3.28.

                  XD2016041501

                  2016.4.15.

                  XD2016041801

                  2016.4.18.

                  XD2016052701

                  2016.5.27.

                  XD2016061702

                  2016.6.17.

                  XD2016062401

                  2016.6.24.

                  XD2016071201

                  2016.7.12.

                  XD2014021901

                  2014.2.19.

                  XD2016011001

                  2016.1.10.

                  XD2016011002

                  2016.1.10.

                  XD2016051502

                  2016.5.15.

                  XD2015091801

                  2015.9.18.

                  XD2014111401

                  2014.11.14.

                  XD2014032801

                  2014.3.28.

                  XD2014050901

                  2014.5.9.

                  XD2014080601

                  2014.8.6.

                  XD2014082801

                  2014.8.28.

                  XD2014091901

                  2014.9.19.

                  XD2014121901

                  2014.12.19.

                  XD2015020602

                  2015.2.6.

                  XD2015032001

                  2015.3.20.

                  XD2015052201

                  2015.5.22.

                  XD2015062702

                  2015.6.27.

                  XD2015091803

                  2015.9.18.

                  XD2015101601

                  2015.10.16.

                  XD2015112602

                  2015.11.26.

                  XD2015123102

                  2015.12.31.

                  XD2016042002

                  2016.4.20.

                  XD2016052002

                  2016.5.20.

                  XD2016071801

                  2016.7.18.

                  XD2016072702

                  2016.7.27.

                  XD2016092601

                  2016.9.26.

                  XD2015021002

                  2015.2.10.

                  XD2015021502

                  2015.2.15.

                  XD2015032602

                  2015.3.26.

                  XD2015112601

                  2015.11.26.

                  XD2016020301

                  2016.2.3.

                  XD2016042701

                  2016.4.27.

                  XD2016061701

                  2016.6.17.

                  XD2016062801

                  2016.6.28.

                  XD2016070101

                  2016.7.1.

                  XD2015051302

                  2015.5.13.

                  XD2016090501

                  2016.9.5.

                  XD2016072701

                  2016.7.27.

      II. MELLÉKLET
      A vállalatok listája:

                  A vállalat neve

                  TARIC-kiegészítő kód

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD

                  B918

                  ZHEJIANG YUANZHONG SOLAR CO. LTD

                  B920


title: A Bizottság 328/2014/EU végrehajtási rendelete ( 2014. március 26. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Miele Varesino [OEM])

text:
               1.4.2014

               HU

               Az Európai Unió Hivatalos Lapja

               L 98/9

         A BIZOTTSÁG 328/2014/EU VÉGREHAJTÁSI RENDELETE
   (2014. március 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Miele Varesino [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjának megfelelően a Bizottság közzétette az Európai Unió Hivatalos Lapjában Olaszország kérelmét (2) a „Miele Varesino” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Miele Varesino” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 24-én.

            a Bizottság részéről,

            az elnök nevében,

         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 317., 2013.10.31., 13. o.

      Melléklet
      A Szerződés I. mellékletében felsorolt, emberi fogyasztásra szánt mezőgazdasági termékek
      1.4. osztály Egyéb állati eredetű termékek (tojás, méz, különböző tejtermékek a vaj kivételével stb.)
      OLASZORSZÁG
      Miele Varesino (OEM)